ພວກປະທ້ວງ ໃນ​ຢູ​ເຄ​ຣນ ຕັນທາງເຂົ້າ ຕຶກໂຮງ​ການ ລັດຖະບານ (ສະ​ໄລ​ດ໌)
ພວກປະ​ທ້ວງ ສືບ​ຕໍ່ເດີນ​ຂະ​ບວນ ຕໍ່ຕ້ານ​ລັດຖະບານ ທີ່​​ໄດ້​ຮັບ​ແຮງກະຕຸ້ນ​ ​ຈາກ​ການ​ທີ່​ປະທານາທິບໍດີ Viktor Yanukovych ບໍ່​ຍອມ​ລົງ​ນາມ ​ໃນ​ສົນທິສັນຍາ​ການ​ຄ້າ​ເສລີ​ກັບ​ອີ​ຢູ.
ພວກປະທ້ວງກຳລັງສືບຕໍ່ທຳການເດີນຂະບວນຕໍ່ຕ້ານລັດຖະ ບານ ທີ່ກະຕຸ້ນຂຶ້ນຈາກການທີ່ປະທານາທິບໍດີ Viktor Yanu kovych ບໍ່ຍອມລົງນາມໃນສົນທິສັນຍາການຄ້າເສລີກັບສະ ຫະພາບຢູໂຣບນັ້ນ ພວກປະຊາຊົນຫຼາຍຮ້ອຍຄົນໄດ້ພາກັນຕັນທາງເຂົ້າຫາຕຶກ ໃຫຍ່ຂອງລັດຖະບານໃນນະຄອນ Kyiv ໃນເຊົ້າວັນຈັນມື້ນີ້ ນຶ່ງມື້ຫຼັງຈາກພວກປະທ້ວງຈຳນວນຫຼາຍກວ່າ 1 ແສນຄົນ ພາກັນໄປໂຮມຊຸມນຸມກັນໃນນະຄອນຫຼວງເພື່ອຮຽກຮ້ອງ ໃຫ້ປະທານາທິບໍດີ ແລະຄະນະລັດຖະບານຂອງທ່ານລາ ອອກຈາກຕຳແໜ່ງ ການເດີນຂະບວນປະທ້ວງໄດ້ເພີ່ມທະວີຂຶ້ນເລື້ອຍໆເປັນຫຼາຍມື້ແລ້ວ ແລະບຸກຄົນນຶ່ງໃນຈຳນວນ ປະຊາຊົນຫຼາຍພັນຄົນທີ່ພາກັນໄປນອນຄ້າງຄືນໃນຈັດຕຸລັດແຫ່ງນຶ່ງໃນໃຈກາງນະຄອນຫຼວງ Kyiv ນັ້ນໃຫ້ສັນຍານວ່າ ພວກປະທ້ວງໄດ້ຕັດສິນໃຈທີ່ຈະຢູ່ໃນຈັດຕຸລັດນັ້ນຕໍ່ໄປ ທ່ານ Volodymyr Rybak ປະທານສະພາແຫ່ງຊາດຂອງປະເທດ ກ່າວຕໍ່ໂທລະພາບ Ukrainianວ່າທ່ານຄາດວ່າ ການໂອ້ລົມກັນຈະມີຂຶ້ນໃນວັນຈັນມື້ນີ້ລະຫວ່າງບັນດາເຈົ້າ ໜ້າທີ່ຝ່າຍລັດຖະບານແລະພວກຝ່າຍຄ້ານ ນອກນັ້ນທ່ານຍັງກ່າວເຊັ່ນກັນວ່າ ທ່ານເອງ ພ້ອມດ້ວຍປະທານາທິບໍດີສະໜັບສະໜຸນພວກປະທ້ວງໃນທາງສັນຕິ ເພື່ອສະແດງທັດ ສະນະຂອງພວກເຂົາເຈົ້າອອກມາ